Бисинчу суьйлийн элашна уллохула т1ехволуш, Шемал д1а а ца хьаьжира шен селхана хиллачу наибашка. Цуьнан бакъо яра царна хьалха корта айббина т1ехвала. Цо шеца хьуш Кавказан т1еман йоккха къайле яра. Кхул т1аьхьа а б1е кхузткъей итт шо дер ду нохчашний, суьйлашний 1уьйранна ч1аг1о а йина вала араваьлла волу Шемал, делкъалт1аьхьа паччахьна йийсаре х1унда вахана ца хууш. Амма хиъначул т1аьхьа, шайх, имам Шемале шайна гечдар доьхур ду г1азотан дайн, т1емалойн т1аьхьенаша.